
     REPUBLIKA HRVATSKA
     TRGOVAČKI SUD U OSIJEKU
                                                                      


U   I M E   R E P U B L I K E   H R V A T S K E 
R J E Š E N J E

	
Trgovački sud u Osijeku, po stečajnom sucu Jadranki Herman, povodom prijedloga FINANCIJSKE AGENCIJE ZAGREB  Regionalni centar Osijek, Podružnica Osijek, Lorenza Jegera 3, za otvaranje stečajnog postupka nad dužnikom LabPlant j.d.o.o. za proizvodnju i usluge Bijelo Brdo, Nikole Tesle 2/f, MBS 030154998, OIB  51349078253, dana 30. siječnja 2017. 
	 
r i j e š i o   j e
	

ODBACUJE se prijedlog Financijske agencije Zagreb Regionalni centar Osijek Podružnica Osijek, od 19. rujna 2016. godine, za otvaranje stečajnog postupka nad dužnikom LabPlant j.d.o.o. za proizvodnju i usluge Bijelo Brdo, Nikole Tesle 2/f, MBS 030154998, OIB  51349078253.


Obrazloženje


Predlagatelj FINA je dana 19. rujna  2016. podnijela ovom sudu prijedlog za otvaranje stečajnog postupka nad dužnikom LabPlant j.d.o.o. za proizvodnju i usluge Bijelo Brdo, Nikole Tesle 2/f, temeljem odredbe članka 110. stav 1. Stečajnog zakona (Narodne novine 71/15) .

	U prijedlogu navodi da na dan 15. rujna 2016. dužnik u Očevidniku redoslijeda osnova za plaćanje ima evidentirane neizvršene osnove za plaćanje u ukupnom iznosu od 40.385,53 kn, u koji iznos je uračunata i kamata i naknada FINE za provedbe ovrhe na novčanim sredstvima dužnika. Nadalje navodi da dužnik ima dva zaposlenog radnika.

	Dostavlja popis računa i oročenih novčanih sredstava dužnika na dan 15. rujan  2016. godine. 

Dana 12. siječnja 2017. godine, osoba ovlaštena za zastupanje kod dužnika dostavila je u spis potvrdu o blokadi računa i novčanih sredstava FINE Osijek na dan 12. siječanj 2017. godine, iz koje je razvidno da žiro račun dužnika nije blokiran, te je navedeno da stanje blokade iznosi 0,00 kn.

Kako je uvidom u potvrdu FINE Osijek  od 12. siječnja 2017. godine, utvrđeno da  žiro račun dužnika na dan 12. siječanj 2017. godine nije blokiran, dužnik nema nepodmirenih obveza na dan izdavanja iste potvrde, te kod dužnika nije ostvaren stečajni razlog predviđen člankom 5. Stečajnog zakona: nesposobnost za plaćanje, to je prijedlog za otvaranje stečajnog postupka valjalo odbaciti kao nedopušten.


                                               U Osijeku 30. siječanj 2017. 

 
Zapisničar:      
Maja Kocijan

                                                                                  		    STEČAJNI SUDAC
								       Jadranka Herman



POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.
           
                                                                                                                                  
D N A :
1. Predlagatelj - FINA Regionalni centar Osijek Podružnica Osijek
1. dužnik  - LabPlant j.d.o.o. za proizvodnju i usluge Bijelo Brdo, Nikole Tesle 2/f
1. e-glasna ploča suda 
1. rj. odbacivanjem
1. kal. 28/2

